|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 21 - 03 - 2023 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : ΔΥ |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της Επιτροπής Ποιότητας Ζωής ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για την αναστολή έκδοσης οικοδομικών αδειών για υποβολή πρότασης τροποποίησης του ρυμοτομικού σχεδίου στο Ο.Τ. 102Α της Δημοτικής Κοινότητας Μοσχάτου του Δήμου Μοσχάτου-Ταύρου για χαρακτηρισμό οικοπέδων σε «Κοινόχρηστο Χώρο- Χώρο Πλατείας».

Οι ιδιοκτησίες 1,2,3,4, όπως αυτές αποτυπώνονται στο από Μαρτίου 2023 τοπογραφικό διάγραμμα των τεχνικών υπηρεσιών του Δήμου Μοσχάτου- Ταύρου, βρίσκονται στο ΟΤ 102Α της Δ.Κ. Μοσχάτου του Δήμου Μοσχάτου, επί των οδών Κοραή- εγκεκριμένου πεζόδρομου- εγκεκριμένου πεζόδρομου- εγκεκριμένου πεζόδρομου. Το εν λόγω ΟΤ βρίσκεται ανάμεσα στα ΟΤ 101 και 102 τα οποία είναι Κοινόχρηστοι χώροι- Χώροι Πλατείας, οι οποίοι συνδέονται μεταξύ του μέσω των εγκεκριμένων πεζοδρόμων δημιουργώντας έναν ενιαίο Κοινόχρηστο Χώρο.

Η ύπαρξη των τεσσάρων ιδιοκτησιών, μεταξύ των κοινοχρήστων χώρων και πεζοδρόμων, αποτελεί μια ασύμβατη χρήση με αυτή που έχει διαμορφωθεί, δημιουργώντας αδυναμία πλήρους σύνδεσης των κοινοχρήστων χώρων. Οι κοινόχρηστοι χώροι αυτοί φιλοξενούν καθημερινά μεγάλο αριθμό κατοίκων και επισκεπτών όλων των ηλικιών και στη συνείδηση της τοπικής κοινωνίας είναι διαμορφωμένη η άποψη του ενός ενιαίου κοινόχρηστου χώρου.

Προκειμένου να υπάρξει ολοκληρωμένος σχεδιασμός των κοινοχρήστων χώρων κρίνεται απαραίτητο να γίνει τροποποίηση του ρυμοτομικού σχεδίου στο ΟΤ 102Α και τον χαρακτηρισμό των ιδιοκτησιών 1,2,3,4 σε Κοινόχρηστο Χώρο - Χώρο Πλατείας Για την αποφυγή οποιασδήποτε οικοδομικής εργασίας στην αναφερόμενη ως άνω έκταση, που αποτελείται από τις ιδιοκτησίες (1) Α-Ε-Δ-Κ-Λ-Α έκτασης 163,08τ.μ. ιδιοκτησίας του Δήμου Μοσχάτου- Ταύρου, της (2) Α-Β-Γ-Δ-Ε-Α έκτασης 150,21τ.μ. ιδιοκτησίας των …… ……, …….. …… και ……. ……., της (3) Β-Γ-Ζ-Η-Β έκτασης 171,94τ.μ. ιδιοκτησίας ……… ….. και …… …… και της (4) Ζ-Η-Θ-Ι-Ζ έκτασης 184,31τ.μ. ιδιοκτησίας ……… ……. ……, που θα ήταν ασύμφωνη με την πρόταση τροποποίησης του εγκεκριμένου ρυμοτομικού σχεδίου, εισηγούμαστε την αναστολή έκδοσης οικοδομικών αδειών και εργασιών στις ιδιοκτησίες αυτές για ένα (1) έτος, σύμφωνα με το άρθρο 159 παρ. 2 του «Κώδικα Βασικής Πολεοδομικής Νομοθεσίας» (Κ.Β.Π.Ν.) που κυρώθηκε με το Π.Δ. 14/27-7-1999 (ΦΕΚ 580Δ/1999) και το άρθρο 152 παρ. 6 του ίδιου ως άνω Κ.Β.Π.Ν.

Παρακαλούμε για τη λήψη σχετικής απόφασης.

|  |  |  |
| --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΙΩΑΝΝΗΣ ΣΑΒΒΑΣ |  | Ο Δήμαρχος  Μοσχάτου- Ταύρου  ΑΝΔΡΕΑΣ Γ. ΕΥΘΥΜΙΟΥ |