

ΕΛΛΗΝΙΚΗ ΔΗΜΟΚΡΑΤΙΑ Μοσχάτο 10/03/2023

ΔΗΜΟΣ ΜΟΣΧΑΤΟΥ-ΤΑΥΡΟΥ Αρ. πρωτ. 4893

Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ

Κοραή 36 & Αγ. Γερασίμου Τ.Κ. 183.45

Τηλ. 213 -2036202

Πληροφορίες : κ. Τσιακάλου

**Προς:**

Δημοτικό Συμβούλιο

**Θέμα: Εισήγηση για τη λήψη απόφασης για υποβολή 2ης** **Τροποποίησης του ΤΔΕ προκειμένου να εγκριθεί πρόσθετη χρηματοδότηση σε ποσό 10% της αξίας της υπολειπόμενης προς εκτέλεση σύμβασης του υποέργου (1) με τίτλο:**  «ΠΑΡΕΜΒΑΣΕΙΣ ΑΝΑΠΛΑΣΗΣ ΓΙΑ ΤΗΝ ΑΝΑΖΩΟΓΟΝΗΣΗ ΚΑΙ ΒΙΟΚΛΙΜΑΤΙΚΗ ΑΝΑΒΑΘΜΙΣΗ ΚΟΙΝΟΧΡΗΣΤΩΝ ΧΩΡΩΝ ΤΗΣ ΣΥΝΟΙΚΙΑΣ ΤΩΝ ΠΡΟΣΦΥΓΙΚΩΝ ΣΤΗΝ Δ.Κ. ΤΑΥΡΟΥ ΤΟΥ ΔΗΜΟΥ ΜΟΣΧΑΤΟΥ-ΤΑΥΡΟΥ ΓΙΑ ΤΗΝ ΙΣΤΟΡΙΚΗ ΚΑΙ ΑΙΣΘΗΤΙΚΗ ΑΝΑΔΕΙΞΗ ΤΗΣ ΠΕΡΙΟΧΗΣ, ΤΗΝ ΠΕΡΙΒΑΛΛΟΝΤΙΚΗ ΠΡΟΣΤΑΣΙΑ ΚΑΙ ΤΗ ΔΙΑΤΗΡΗΣΗ ΤΗΣ ΚΟΙΝΩΝΙΚΗΣ ΣΥΝΟΧΗΣ» ΑΤ06

κ. Πρόεδρε,

Λαμβάνοντας υπόψη τα κάτωθι:

* Το πρόγραμμα Ανάπτυξης και Αλληλεγγύης για την Τοπική Αυτοδιοίκηση “ΑΝΤΩΝΗΣ ΤΡΙΤΣΗΣ” στον άξονα προτεραιότητας «Ποιότητα ζωής και εύρυθμη λειτουργία των πόλεων, της υπαίθρου και των οικισμών» και τίτλο «Αστική Αναζωογόνηση», με την πράξη: «Παρεμβάσεις ανάπλασης για την Αναζωογόνηση και Βιοκλιματική Αναβάθμιση Κοινόχρηστων Χώρων της Συνοικίας των Προσφυγικών στην Δ.K. Ταύρου για την ιστορική και αισθητική ανάδειξη της περιοχής, την περιβαλλοντική προστασία και την διατήρηση της κοινωνικής συνοχής» ΑΤ06, στο οποίο ο Δήμος μας συμμετέχει με το αναφερόμενο στο θέμα υποέργο (1)
* To με αριθμό Πρωτοκόλλου αίτημα του οικονομικού φορέα ΣΜΥΡΗ ΑΛΕΞΑΝΔΡΑ αναδόχου της 14503/8-8-2022 Σύμβασης προμήθειας με τίτλο «ΠΑΡΕΜΒΑΣΕΙΣ ΑΝΑΠΛΑΣΗΣ ΓΙΑ ΤΗΝ ΑΝΑΖΩΟΓΟΝΗΣΗ ΚΑΙ ΒΙΟΚΛΙΜΑΤΙΚΗ ΑΝΑΒΑΘΜΙΣΗ ΚΟΙΝΟΧΡΗΣΤΩΝ ΧΩΡΩΝ ΤΗΣ ΣΥΝΟΙΚΙΑΣ ΤΩΝ ΠΡΟΣΦΥΓΙΚΩΝ ΣΤΗΝ Δ.Κ. ΤΑΥΡΟΥ ΤΟΥ ΔΗΜΟΥ ΜΟΣΧΑΤΟΥ-ΤΑΥΡΟΥ ΓΙΑ ΤΗΝ ΙΣΤΟΡΙΚΗ ΚΑΙ ΑΙΣΘΗΤΙΚΗ ΑΝΑΔΕΙΞΗ ΤΗΣ ΠΕΡΙΟΧΗΣ, ΤΗΝ ΠΕΡΙΒΑΛΛΟΝΤΙΚΗ ΠΡΟΣΤΑΣΙΑ ΚΑΙ ΤΗ ΔΙΑΤΗΡΗΣΗ ΤΗΣ ΚΟΙΝΩΝΙΚΗΣ ΣΥΝΟΧΗΣ» του ΑΤ06

και δεδομένων των προβλημάτων που έχουν προκύψει στην εφοδιαστική αλυσίδα από την ενεργειακή κρίση, την κρίση στην Ουκρανία και τις συνεχιζόμενες συνέπειες του COVID-19 που καθιστούν απαραίτητη την αναπροσαρμογή των τίμων του υποέργου (1) και την κάλυψη του επιπλέον οικονομικού αντικειμένου από το Χρηματοδοτικό πρόγραμμα «ΑΝΤΩΝΗΣ ΤΡΙΤΣΗΣ» με ταυτόχρονη τροποποίηση της απόφασης ένταξης του έργου σε αυτό, προκειμένου να αντισταθμίσουν την σωρευτική αύξηση στις τιμές των ειδών.

Τα ανωτέρω αναφερόμενα γεγονότα αποτελούν απρόβλεπτες περιστάσεις ανωτέρας βίας που δεν ήταν δυνατόν να προβλεφθούν και καθιστούν επιτακτική την ανάγκη για πρόσθετη χρηματοδότηση από το πρόγραμμα «ΑΝΤΩΝΗΣ ΤΡΙΤΣΗΣ».

Συγκεκριμένα και σύμφωνα με την με αρ. πρωτ. 15697-20-2-2023 Εγκύκλιο του Υπουργείου Ανάπτυξης και Επενδύσεων / Γραφείο Γενικού Γραμματέα Εμπορίου, Γενική Διεύθυνση Δημόσιων Συμβάσεων Διεύθυνση Σχεδιασμού, Προγραμματισμού και Υποστήριξης ΑΔΑ: ΨΘΧΨ46ΜΤΛΡ-ΝΕΒ, για τον Υπολογισμό Δείκτη Τιμών Καταναλωτή για την εφαρμογή της παρ. 9α του άρθρου 53 του Ν. 4412/2016 για παραδόσεις αγαθών που έλαβαν χώρα εντός του μηνός Φεβρουαρίου 2023, παρατηρείται από την αντίστοιχη περσινή περίοδο αύξηση στα εξής:

• Κωδικός COICOP5: 073 ΥΠΗΡΕΣΙΕΣ ΜΕΤΑΦΟΡΩΝ αύξηση κατά 25,69%

• Κωδικός COICOP5: 04521 ΦΥΣΙΚΟ ΑΕΡΙΟ αύξηση κατά 34,65%

• Κωδικός COICOP5: 07221 ΠΕΤΡΕΛΑΙΟ ΚΙΝΗΣΗΣ αύξηση κατά 18,12%

• Κωδικός COICOP5: 09215 ΕΙΔΗ ΓΙΑ ΠΑΙΧΝΙΔΙΑ ΚΑΙ ΑΘΛΗΤΙΣΜΟ αύξηση κατά 6,06%

• Κωδικός COICOP5: 0921 ΔΙΑΡΚΗ ΑΓΑΘΑ ΑΝΑΨΥΧΗΣ αύξηση κατά 3,35%.

• Κωδικός COICOP5: 09332 ΦΥΤΑ ΚΑΙ ΑΝΘΗ αύξηση κατά 5,86%

Τα υπό προμήθεια είδη και οι παρεχόμενες υπηρεσίες επηρεάζονται από το κόστος μεταφορών, την αύξηση του φυσικού αερίου και του πετρελαίου κίνησης που εκτοξεύουν το κόστος.

Εάν σε αυτά συνυπολογίσουμε και το γεγονός πως η απόφασης ένταξης του έργου στο χρηματοδοτικό πρόγραμμα «ΑΝΤΩΝΗΣ ΤΡΙΤΣΗΣ, προηγήθηκε περίπου ενάμιση χρόνο, και πως η μελέτη συντάχθηκε ακόμα νωρίτερα, συμπεραίνουμε πως οι ανατιμήσεις των πρώτων υλών και κατ’ επέκταση των προϊόντων γενικότερα είναι ακόμα μεγαλύτερες από τις αναφερόμενες.

Κατόπιν των παραπάνω εισηγούμαστε την υποβολή της 2ης τροποποίησης του ΤΔΕ στο χρηματοδοτικό πρόγραμμα «ΑΝΤΩΝΗΣ ΤΡΙΤΣΗΣ προκειμένου να εγκριθεί πρόσθετη χρηματοδότηση ποσού 10% της αξίας της υπολειπόμενης σύμβασης ήτοι ποσού 3.659.802,58 € x10% = 365.980,26 € πλέον Φ.Π.Α.

Σημειώνουμε ότι η αύξηση δεν επιφέρει μεταβολή φυσικού αντικειμένου.

Συνημμένα : Έγγραφο της Σμυρή Αλεξάνδρας με αρ. πρωτ.4421/3/3/23 (με συνημμένα)

ΓΙΑ ΤΗΝ Δ/ΝΣΗ ΠΡΑΣΙΝΟΥ ΚΑΙ ΚΗΠΟΤΕΧΝΙΑΣ Ο ΑΝΤΙΔΗΜΑΡΧΟΣ ΠΡΑΣΙΝΟΥ ΚΑΙ ΚΗΠΟΤΕΧΝΙΑΣ

Η ΑΝΑΠΛΗΡΩΤΡΙΑ Δ/ΝΤΡΙΑ

ΤΣΙΑΚΑΛΟΥ ΚΩΝΣΤΑΝΤΟΥΛΑ ΦΕΛΛΑΣ ΓΕΩΡΓΙΟΣ